# Arthur C. Mace

Arthur Cruttenden Mace (1874 - 1928) va ser un egiptòleg anglès que va iniciar la seva carrera d'arqueòleg excavant amb el seu famós cosí W. M. Flinders Petrie al període del pas del segle xix al xx, amb qui va participar en diverses excavacions en jaciments de l'antic Egipte. Moltes de les seves troballes formen part de les col·leccions de diversos museus del Regne Unit. Entre el 1899 i el 1900, Mace va participar entre d'altres en la troballa i les primeres excavacions de la piràmide del fundador de la dinastia XVIII, el faraó Amosis I a Abidos. Des del 1993 es van reprendre els treballs al mausoleu del faraó i es van descobrir també nombroses restes de temples i altres edificis que formaven part del complex funerari. El projecte arqueològic es diu Ahmose and Tetisheri Project i està a càrrec de l'egiptòleg Stephen P. Harvey.
Mace va ser un dels quatre expedicionaris enviats pel Museu Metropolità d'Art de Nova York a petició de Howard Carter, quan l'egiptòleg anglès va descobrir la tomba de Tutankhamon (la KV62) el 1922. Junt amb Mace, el conservador del museu i amic de Carter, A. M. Lythgoe, va enviar el fotògraf Harry Burton i els delineants Lindsley Foote Hall i Walter Hauser. Mace era un dels ajudants de Lythgoe al Departament d'Art Egipci del museu. Mace es va quedar treballant amb Carter fins al 1924, quan va haver de marxar per motius de salut. Instal·lat a l'exterior de la KV15, la tomba de Seti II, la feina de Mace consistia a conservar i catalogar els objectes que Carter li portava de la tomba del jove faraó. Mace treballava en els objectes en col·laboració amb el químic anglès Alfred Lucas, del Servei d'Antiguitats Egípcies.

## Vegeu també

* Complex funerari d'Ahmosis
* KV62 - Tomba de Tutankhamon a la Vall dels Reis (Luxor - Egipte)

## Bibliografia de l'autor

* Howard Carter i Arthur C. Mace, "El descubrimiento de la tumba de Tutankhamón", ed. De Olañeta, 2007. ISBN 84-9716-412-1 (castellà)
* Randall-MacIver, David; Mace, A. C. i Griffith, F. Ll., 1862-1934 El Amrah and Abydos, 1899-1901, The Egypt Exploration Fund, Londres 1902 (anglès)
* Arthur C. Mace i Herbert E. Winlock, The Tomb of Senebtisi at Lisht, The Metropolitan Museum of Art, 1916 (anglès)
* W. M. Flinders Petrie i Arthur C. Mace, Diospolis Parva, The Cemeteries of Abadiyeh and Hu, 1898-9, The Egypt Exploration Fund, Londres 1901 (anglès)
* William Matthew Flinders Petrie, F. Ll. Griffith i Arthur Cruttenden Mace Deshasheh, Diospolis Parva, Athribis (Cambridge Library Collection - Egyptology), Cambridge University Press, 2013 ISBN 978-1108066198 (anglès)
* Arthur C. Mace, The Murch Collection Of Egyptian Antiquities (1912), Kessinger Publishing Company, 2010 ISBN 9781169494497 (anglès)
* Arthur C. Mace, The Caskets of Princess Sat-Hathor-Iunut, dins de: The Metropolitan Museum of Art Bulletin, Vol. 15, No. 7, Part 1 (Jul., 1920), pp. 151-156 (anglès)

## Bibliografia complementària

* Christopher C. Lee, The Grand Piano Came by Camel: Arthur C.Mace - The Neglected Egyptologist, Mainstream Publishing, 1992, ISBN 978-1851584345 (anglès)

## Enllaços externs

* Arthur Cruttenden Mace – Taking His Rightful Place. Biografia de l'arqueòleg. (anglès)

## Referències i notes

* ↑ Arthur Cruttenden Mace Arxivat 2015-09-23 a Wayback Machine.. (anglès)
* ↑ The Excitement of First Discovery. Kei Yamamoto. University of Pennsylvania Museum of Archaeology and Anthropology. (anglès)
* ↑ Abstract: Egypt’s Last Royal Pyramids: The Monuments of King Ahmose at Abydos. (anglès)
* ↑ Abydos. The Oriental Institute 2002–2003 Annual Report. Universitat de Chicago. (anglès)
* 1 2 3 Work at the tomb of Tutankhamon Arxivat 2012-11-07 a Wayback Machine.. Metropolitan Museum of Art. (anglès)
* ↑ The Tomb of Senebtisi at Lisht (vegeu bibliografia de l'autor)
* ↑ The Egyptologists. (anglès)
* ↑ Handwritten copy of "The Tomb of Tutankhamen", Vol. I, by Howard Carter and Arthur C. Mace. Metropolitan Museum of Art. (anglès)
* ↑ El Amrah and Abydos, 1899-1901 (anglès)
* ↑ The Tomb of Senebtisi at Lisht. (anglès)
* ↑ Diospolis Parva, The Cemeteries of Abadiyeh and Hu, 1898-9. (anglès)
* ↑ Reedició actualitzada del llibre original de Petrie i Mace del 1901, inclou articles sobre altres excavacions realitzades pels autors recopilades d'altres publicacions.
* ↑ The Caskets of Princess Sat-Hathor-Iunut. (anglès)